Document ID: /roh_data/filtered/fineweb-2-filterrobots_roh.jsonl.gz/63231

Chasa Editura Rumantscha
La Chasa Editura Rumantscha exista dapi l'entschatta 2010; ella è vegnida fundada cul sustegn da la Pro Helvetia, dal Chantun Grischun e da la Lia Rumantscha.
Questa chasa editura porscha servetschs d'ediziun professiunals; sia finamira è da render pli vesaivla la pitschna, ma viscla scena da litteratura rumantscha.
Tut tenor ils manuscrits inoltrads vegn edì publicaziuns en ils idioms da scrittira ed en rumantsch grischun, sco era en versiuns bilingas.
La structura da la chasa editura è simpla e consista d'ina manadra da fatschenta, Anita Capaul, e d'ina cumissiun da program da tschintg persunas:
- Renzo Caduff, assistent per scienza da litteratura e linguistica rumantscha a l'Universitad da Turitg
- Roman Caviezel, magister da franzos a la Scola chantunala grischuna
- Annetta Ganzoni, collavuratura scientifica en l'Archiv svizzer da litteratura
- Rita Uffer, redactura tar Radiotelevisiun Svizra Rumantscha
- Bettina Vital, translatura e coordinatura per il rumantsch a la Chanzlia federala